סת גודין

סת גודין (באנגלית: Seth Godin; נולד ב-10 ביולי 1960) הוא סופר, מרצה ואיש שיווק.

קורות חיים 
סת גודין הוא מומחה שיווק ואחד הבלוגרים העסקיים הפופולריים בעולם. גודין טבע את המונח שיווק מורשה Permission Marketing – פנייה ללקוח פוטנציאלי לאחר קבלת הסכמה ממנו, בדרך-כלל בעקבות מתן ערך ללקוח לפני ניסיון המכירה. זאת בניגוד לשיווק המקובל בטלוויזיה, שיווק לתיבת הדואר וכו', ובו נעשית פנייה לצרכן ללא בקשה או הסכמה מצידו.

גודין גם טבע את הדימוי פרה סגולה. בהקשר של חברות יצרניות "פרה סגולה" (Purple Cow) היא מוצר או שירות מצוינים או מדהימים, המביאים את הלקוח לשתף אחרים בחוויית הצריכה החיובית, והופכים את החברה, המספקת פרה סגולה, לבחירה המועדפת של לקוחות פוטנציאליים בשוק שלה.

גודין נחשב למומחה בפרזנטציה, ועל-כן הוא מרצה מבוקש.

מספריו 
סת גודין כתב עד היום מספר רב של ספרים כאשר 19 מתוכם הפכו לרב-מכר.
מספריו שתורגמו לעברית:
 פרה סגולה (Purple Cow, 2003), תרגמה מאנגלית: אפרת אביסרור, הוצאת אופוס
 להנהיג את השבט (Tribes, 2008), תרגמה מאנגלית: אפרת אביסרור, הוצאת אופוס
 ציר האופן (Linchpin, 2010), תרגמה מאנגלית: אפרת אביסרור, הוצאת אופוס
 לוותר או להסתער (The Dip: A Little Book That Teaches You When to Quit (and When to Stick), 2007), בהוצאת מטר.

קישורים חיצוניים 

 

 הבלוג של סת גודין
 ארבעת הפרקים הראשונים של הספר "שיווק מורשה"

הערות שוליים 

אנשי שיווק
סופרים אמריקאים
בוגרי אוניברסיטת טאפטס
אמריקאים שנולדו ב-1960
בוגרי בית הספר לעסקים של אוניברסיטת סטנפורד